Kunderne vrimler ind hos Nordjyske Bank. Så mange, at banken nu kan offentliggøre et positivt regnskab for 1. halvår 2023. - Vi er meget tilfredse med den store tilgang af kunder, som vi fortsat oplever i banken. Vi har aktuelt fået henholdsvis en første- og en tredjeplads i Voxmeters Image- & Omdømmeanalyse, hvor 39.000 danskere har været med til at kåre landets bedste banker, siger bankdirektør fra Nordjyske Bank, Claus Andersen i en pressemeddelelse. Nordjyske Bank er en del af Ringkøbing Landbobank, og aldrig har danskerne stået så meget i kø for at få pengene ind i den nordjyske afdeling som nu. Det får tallene til at stige. Indlån er steget med 10,1 procent bare de seneste 12 måneder, mens udlån er steget med 7,1 procent. - Vi er meget tilfredse med udviklingen i banken – både hvad angår tilgang af nye kunder og den heraf følgende vækst, og hvad angår kundernes robuste økonomi. - Vi kniber os lidt i armen, når vi kigger på nedskrivningerne, men sigtbarheden er fortsat lav, og vi har en klar forventning om, at nedskrivningerne kommer til at stige, fortæller Claus Andersen.

Referat:
Banken kan se frem til en god sum på 980 millioner kroner efter skat.